Il- bloggisti qed jinġemgħu , u għal din l- okkażjoni ktibt dan l- innu li jitkanta fuq Another brick in the wall tal- Pink Floyd M' għandniex bżonn nuzaw gazzetti M' għandniex bżonn TV u radjijiet Oj medja , xorta nxandru tagħna l- bloggijiet Kif qtajniekom bir- rivoluzzjoni tal- blogg Bellahniekom bir- rivoluzzjoni tal- blogg Oj medja , bla ċensura arawna nibbloggjaw Kif hsadniekom bir- rivoluzzjoni tal- blogg Kessahniekom bir- rivoluzzjoni tal- blogg Dan li qed nikteb hu spirat mill- kummenti ta' Immauel Mifsud fi bloggata u oħra tiegħu . Ovvjament għandu raġun meta joqgħod lura milli jsejjaħ dan il- fenomnu tal- ibbloggar bħala rivoluzzjoni . Il- bloggisti jew il- bloggajja kif sejħilhom hu , huma varji u r- raġunijiet tagħhom għala qed jibbloggjaw ivarjaw minn narcisizmu sa zbokk psikoloġiku u emottiv mis- solitudni li saret toffri il- hajja moderna . Mill- blogg tagħraf x' inhu l- bloggaj minkejja li bosta minnhom ikunu anonimi . L- anonimita fil- bloggijiet hija fattur ukoll indikattiv li l- bloggajja iħossuhom mheddin minn xi elementi fis- socjeta' . Bhal maskerati fil- karnival joħorġu jizzuffjettaw mis- sistema għaliex fil- hajja ta' kuljum tagħhom dan ma jistgħux jagħmluh . Bloggisti oħrajn iħossu li għandhom xi jgħidu u jibbloggjaw hsibijiethom b' mod ftit iktar impenjattiv . Il- blogg mhuwiex invaziv bħat- TV u r- radju u lanqas m' għandu l- permanenza tal- gazzetti . Zball ikun aċċettat iktar u l- informalita' hija l- karatteristika ewlenija f' ħafna mill- bloggijiet . Is- sabiħ tal- blogg hu li mhuwiex stituzzjoni u m' għandux regoli stabbiliti ħlief mill- awtur innifsu . La hu sit webiku , la hu ktieb u lanqas hu notizzjarju imma fl- istess ħin kapaċi jkun kollha f' daqqa . Il- boggosfera Maltija għadha ċkejkna wisq biex wieħed jiddetermina x' impatt għandha fuq il- hajja soċjali u l- hajja politika lokali . Il- blogg eżattament ma jiffurmax crieka ta' nies bħalma ssib fil- ħwienet fejn jiltaqgħu l- ħbieb għaliex x' aktarx kull bloggista għandu l- aġenda tiegħu . Imma l- fatt li tista' timposta l- kummentarju tiegħek biex jaqrah minn irid filwaqt li tittawwal u tnemmes fil- bloggijiet ta' oħrajn sempliċiment għal kurzita' jew inkella għax jinteressawk il- kummenti ta' ħaddieħor , tagħmel lill- bloggosfera post ecitanti tassew . Dak kollu li jingħad u li jidher fuq il- bloggosfera jinfluwenzana bl- istess mod ta' kif jinfluwenzana kliem xi ħadd li niltaqghu miegħu fit- triq jew f' xi konversazzjoni fuq it- telefon . L- effett tal- ibbloggar x' aktarx ikun diffiċli biex nikwantifikawh għax mhuwiex differenti mill- interazzjoni normali fil- hajja ta' kuljum . Ma naħsibx li se nwarrbu il- ħanut tal- kantuniera biex noqgħodu npaċpċu biss fil- paġni elettroniċi tal- bloggosfera . Jien nispera li l- tkompli titħawwar b' iktar elementi differenti biex tagħti xiehda tad- diversita' lokali mingħajr ma ssir xi mostru tal- parrokkjalizmu u l- fanatizmu indiġenu Malti . Ghalkemm jien naħseb li erbat ijiem oħra l- politiku jkollu tabilfors jibda jitnemmes fil- bloggijiet biex ikejjel u jqejjes xi kampjun mill- opinjoni pubblika . Tal- gazzetti diga bdew ixammu ' l hawn u ' l hemm għal xi storja u f' kemm ilni nghidilkom daqt nispiccaw fuq iz- Zuppardu Xow . Jekk jogghobkom , il- paparazzi joħorġu barra u jagħlqu l- bieb warajhom . Ħadt pjaċir nkanta l- innu , prosit : - ) U b' hekk għandna l- " innu " uffiċjali ? L- aħwa , tinsewx issaffru s- solo .